《奉和赵大本教授何处春深好二首》
宋代·喻良能

何处春深好，春深泮水家。
不妨频折角。宁复误随车。
已见倾三峡，行看判五花。
日边催觐速，芝检紫泥斜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。